* A II. AORODEOLÓalAI KONFERENCIA STOCKHOLMBAN. 537 



V. főgeológus Dömötöri, Kassovits P. professzor Oroszországból. A har- 

 madik csoportban a talaj fizikai és kémiai elemzéséről legtöbb előadást 

 tartottak : Attkruerg A. professzor Svédország, Beame W. Egyiptom, 

 ViNASSA DE Eegny Olaszország, Hallissy I. B. A. Írország, Hissink D. 1. 

 Hollandia, Dicenti D. és 'Sigmokd E. dr. professzor Magyarország, 

 BiNPELL A. professzor Finnország, Vesterbekg A. Svédország, Johansson 

 S. Svédország, Feilitzen H. dr., a tözegkisérleti állomás igazgatója, Svéd- 

 ország, Haglünd E. és Weibul M. Svédországból. Végül dr. Eamann E. 

 professzor, München: <iA talaj kolloid anyagairól* küldött be egy ér- 

 tekezést. 



Az agrogeológiai talaj térképezések módjait Frosterus B. Finn- 

 ország; Björlykke K. 0. Norvégia, Braühaüser M. dr. Württembergböl 

 ismertették. 



A konferenciának 160 tagja volt s a fárasztó üléseken mindig 

 sokan vettek részt. A konferenciának a talajismereti szaktudományra 

 nézve több korszakalkotó eredménye van. 



Első és legfontosabb eredmény az, hogy az egyes klimazónákba 

 tartozó országok különváltak egymástól s a talajosztályozást és nomen- 

 klatúrát egymástól külön és függetlenül fogják megállapítani. A legtöbb 

 szakférfiú az északi glaciális területbe tartozó országokból volt jelen s 

 ennek a területnek a bizottsága meg is alakult. Az első zónába Északi 

 Oroszország és Finnország, Svéd- és Norvégországok, Dánia, Hollandia, 

 Anglia és Németalföld : a második zónába Ausztria keleti tartományai. 

 Magyar- és Horvátország, Románia, Szerbia és Bolgárország, továbbá 

 déli Oroszország tartoznak. Ennek a zónának a bizottsága, minthogy 

 kevesen voltak jelen, nem alakulhatott meg, hanem a megalakulás a 

 jövőben fog megtörténni. Végül a harmadik zónába tartozik a Földközi 

 tenger melléke és Európa nyugati része. A bizottságok külön dolgoz- 

 nak 8 munkálataikat a III. konferencia elé terjesztik, amely 1914-ben 

 Szent-Pétervárott fog összehivatni. A talajelemzési eljárások kidolgozá- 

 sára is bizottságokat választottak, egy-egy elnökkel. így a mechanikai 

 elemzési eljárások egységes kidolgozására Atterberg A. Kalmár, svéd- 

 országi tanárt, a kémiai elemzési eljárásokra Sigmond Elek műegye- 

 temi tanár választották meg elnöknek. A konferencia munkálataiban a 

 magyarok tevékeny részt vettek, úgy az előadásokban, mint a többi 

 munkában. Az ülések elnökei Gorjanovics-Kramberger Károly zágrábi 

 egyetemi tanár és Sigmond Elek budapesti műegyetemi tanár voltak. 

 A jegyzők Sándor F. zágrábi tanár és ezen sorok írója. A konferencia 

 alatt is több félnapos és befejezése után egy 12 napos gyönyörű és 

 tanulságos kirándulást vezettek Közép- és Déli Svédországba. Ennek 

 tanúságairól legközelebb fogok beszámolni. 



